Իսկ բացմանը ներկա էին Միսլատայի քաղաքապետարանի Միջազգային Հարաբերությունների, Մշակույթի և Քաղացիության հարցերով խորհրդականներ Խոսե Ռամոն Բոսկան, Պեպի Մարտինեսը և Ֆրանցիսկո Էռերոն, ընդդիմադիր Ժողովրդական Կուսակցության ներկայացուցիչներ Գլորիա Ալոնսոն, Պեպա Սաիսը և Անտոնիո Սանչեսը, Միսլատայի Միջազգային Մարդասիրական Միության նախագահ Ռամիրո Մոնտոյան, իսպանացիներ, հայեր... Բացման խոսքը վերապահված էր հայկական միության նախագահ Արարատ Ղուկասյանին, ով բարձր գնահատեց հայ մտավորականության գործունեությունն Իսպանիայում ընդհանրապես և Ջիվան Միրզոյանինը՝ մասնավորապես, նույն այն հայի, «ով մի հուշարձանով կարողացավ միավորել ողջ վալենսահայությանը, լավագույնս ներկայացնել հայ ժողովրդի բազմադարյա մշակույթն ու ևս մեկ անգամ հիշեցնել աշխարհին, որ Հայոց Ցեղասպանության ոճրագործները պիտի պատժվեն հանուր պատշաճի»: